‎(ซีรีส์จาก NETFLIX)
‎(บทที่ 4: ความหวังในนรก)
‎มันมีมากมายหลายนาม
‎อเวอร์นัส เกเฮนนา ทาร์ทารัส เฮดีส
‎แดนอเวจีที่เจ้าเรียกว่านรก
‎งั้นนรกก็มีจริงน่ะสิ
‎มีจริงสำหรับบางคน
‎หมายถึงถ้าเราไม่เชื่อ นรกก็ไม่มีจริงเหรอ
‎ตอนเจ้าเป็นมนุษย์ เจ้าเชื่อหรือไม่ล่ะ
‎เชื่อ
‎แค่ไม่คิดว่านรกจะหนาวเช่นนี้
‎เราไปทางไหนดี
‎ข้าว่าเราตามผู้ถูกลงทัณฑ์ไปดีกว่า
‎พวกเขาให้เรานำเพลิงลงนรกมาเองหรือ
‎(บัฟฟาโล นิวยอร์ก)
‎เป็นอะไรไหมคะ
‎ไม่เป็นไรมั้งครับ
‎- มา ฉันช่วย ‎- ขอบคุณครับ
‎ขอโทษจริงๆ ค่ะ
‎ความผิดผมเองครับ
‎รองเท้าผมหายไปแถวๆ นี้
‎นี่ค่ะ
‎คุณใจดีจริง
‎ผมคงใส่เสื้อผ้าน้อยไปหน่อย
‎ถ้าเลือกได้ ‎ฉันคงใส่แต่ชุดนอนตลอดแน่
‎คุณอยู่แถวนี้เหรอ หรือ…
‎เปล่าครับ ผม…
‎ที่จริงผมไม่รู้เลยว่าผมอยู่ที่ไหน
‎ให้ฉัน… คุณอยากติดรถไปที่ไหนไหม
‎ฉันพาไปส่งได้นะ
‎ผมไม่อยากรบกวน
‎คุณไม่ได้รบกวนเลย นี่พูดจริง
‎เราจะไปที่ไหน
‎คุณรู้จักเมย์ฮิวไหมครับ
‎ทางผ่านฉัน ฉันอยู่ที่คัมเบอร์แลนด์ ‎ฉันโรสแมรี่
‎สวัสดีครับ โรสแมรี่ ผมจอห์น
‎ยินดีที่รู้จักค่ะ จอห์น
‎มาเร็ว จะแนะนำให้รู้จักซูซี่
‎- ซูซี่นี่ใคร ‎- หมาร็อตไวเลอร์ของฉัน
‎เราไม่แอบเข้าไปกับพวกนั้นเหรอ
‎ราชาไม่อาจเข้าไปยังราชอาณาจักรอื่น ‎โดยไม่ได้รับเชิญ
‎มีกฎ มีระเบียบที่ต้องทำตาม
‎มีผู้มาที่ประตู
‎ที่ประตูแห่งการสาปแช่ง
‎โจร อันธพาล หรือโสเภณี
‎มีผู้มาที่ประตู
‎และมีที่ว่างได้อีกหนึ่ง
‎จนกว่าจะถึงกาลสิ้นสุดแห่งสรรพสิ่ง
‎สวัสดีสควอตเตอร์โบลต
‎ข้ามาพบเจ้าผู้ครองนรก
‎แล้วเจ้าน่ะเป็นใคร
‎ข้าคือราชาแห่งความฝัน
‎ผู้ครองอาณาจักรฝันร้าย
‎งั้นรึ เจ้าตัวตลก
‎แล้วมงกุฎเจ้าอยู่ไหน
‎ระวังปาก เจ้าปีศาจ
‎เจ้าผู้ครองนรกไม่ปรานี ‎ผู้สบประมาทแขกผู้มีเกียรติแน่
‎และข้าคือแขกของอาณาจักรนี้ ‎เช่นที่ข้าเป็นกษัตริย์ในดินแดนของข้า
‎ทับทิมเจ้าอยู่ไหน
‎ข้าใช้มันเพื่อหลอกหลอนเจ้าในฝันดีไหม
‎และยามเจ้าตื่นด้วย
‎หรือเจ้าจะเปิดประตูนรกให้เราเข้าไป
‎ทีนี้พาเราไปที่วัง
‎มีผู้มาที่ประตู
‎คุณอยู่ที่เมย์ฮิวเหรอ
‎เมื่อก่อนน่ะ
‎ของ… ของผมอยู่ที่นั่น
‎แปลว่าคุณเคยอยู่ที่เมย์ฮิว
‎ครับ สองสามปีก่อน
‎งานของแม่ผมทำให้เราต้องย้ายบ้านบ่อยๆ
‎แม่คุณทำงานอะไร
‎ที่จริงแม่ผมเพิ่งเสียไปไม่นานนี้
‎โธ่ จอห์น
‎เพิ่งไม่นานเอง ผมก็เลยยัง…
‎เข้าใจค่ะ
‎เสียใจด้วยนะคะ จอห์น
‎เกรงว่าแม่ผมก็ไม่ใช่คนดีนักหรอก
‎พูดแบบนั้นมันแย่ใช่ไหม ถึงจะจริงก็เถอะ
‎ไม่หรอก แม่ฉันก็เป็นแบบนั้นเหมือนกัน
‎เหรอครับ แม่คุณทำอะไรล่ะ
‎นั่งดูข่าวช่องเคเบิลทั้งวัน
‎ไม่ทำอย่างอื่นเลย
‎แม่คุณล่ะ ตอนยังอยู่แม่คุณเป็นยังไง
‎ตอนแม่ยังอยู่
‎แม่ผมเป็นโจรที่ประสบความสำเร็จมาก
‎- ถามจริง ‎- ครับ เกรงว่าอย่างนั้น
‎เธอขโมยอะไร
‎ไม่ควรถามใช่ไหม โทษที
‎เปล่าเลยครับ
‎แม่ขโมยอะไรก็ได้ ทุกอย่างเลย
‎งานศิลปะ เพชรพลอย ตัวตนของคนอื่น
‎นั่นละเราถึงต้องย้ายบ้านอยู่ตลอด
‎แม่ถึงต้องโกหกทุกเรื่อง
‎กระทั่งกับผม
‎แม่คุณอาจพยายามปกป้องคุณก็ได้
‎คุณพูดเหมือนคนเป็นแม่ที่มีลูกต้องดูแล
‎ลูกสาวสองคน ซาแมนธากับซาราห์
‎โรสแมรี่ ผมขอถามอะไรได้ไหม
‎ได้สิ
‎คุณโกหกไหม
‎กับซาแมนธา ซาราห์น่ะ
‎พ่อของพวกแกเป็นจอมโกหกในบ้าน
‎เราแต่งกันมาสิบปี
‎ก่อนฉันจะรู้ว่าเขามีเมียอีกคน ‎และลูกอีกคนที่เมืองอื่น
‎- พระเจ้า ‎- ใช่
‎ฉันว่าการโกหกอาจเป็นสิ่งที่แย่ที่สุด ‎ที่เราทำกับคนอื่น
‎ผมนี่ละตัวอย่างให้เห็นชัดๆ เลย
‎ฉันแน่ใจว่าแม่คุณรักคุณและภูมิใจในตัวคุณ
‎แม่ให้อภัยผมในวาระสุดท้าย
‎- เรื่องอะไร ‎- ขโมยของจากแม่
‎- ขโมยอะไร ‎- ทับทิม
‎ไม่เหมือนเม็ดไหน ไม่เหมือนอะไรที่คุณเคยเห็น
‎แน่ละ แม่เรียกตำรวจมาจับผมเข้าคุก
‎- ที่ขโมยทับทิมน่ะรึ ‎- กับวางเพลิง
‎และฆาตกรรม
‎สร้างความวุ่นวายและอื่นๆ อีก
‎ปัญหาในการมีทับทิมเม็ดนี้อยู่
‎คือทุกคนพยายามชิงมันไปจากผม
‎ผมก็เลยทำสิ่งที่ต้องทำ
‎คุณฆ่าคนเนี่ยนะ
‎พวกนั้นคนไม่ดีน่ะ
‎ไม่เหมือนคุณกับซูซี่
‎ใช่ไหม ซูซี่
‎ใช่ไหม สาวน้อย
‎รู้ไหมเราอยู่ที่ไหน
‎ภูมิทัศน์แถบนี้เป็นไปตาม ‎จินตนาการของมอร์นิ่งสตาร์
‎ดาวประกายพรึกเนี่ยนะ
‎เราต้องค้างคืนในที่รกร้าง ‎พระเจ้าทอดทิ้งนี่…
‎ลูซิเฟอร์ มอร์นิ่งสตาร์
‎ที่เป็นจอมปีศาจน่ะนะ
‎เจ้าผู้ครองนรกไม่ใช่ปีศาจธรรมดา
‎งั้นพวกท่านรู้จักกันเหรอ
‎เรารู้จักกันมายาวนาน
‎ตอนเราพบกันครั้งแรก ‎ลูซิเฟอร์เป็นเทวทูตซามาเอล
‎ข้าลืมไปว่าปีศาจเคยเป็นเทวทูต
‎ไม่ใช่เทวทูตธรรมดานะ
‎แต่เป็นเทวทูตผู้งดงาม ชาญฉลาด ‎และทรงพลังที่สุดในบรรดาทุกองค์
‎ยกเว้นแต่เฉพาะพระผู้สร้าง ‎ลูซิเฟอร์อาจเป็นเทพที่ทรงพลังที่สุด
‎ทรงพลังกว่าท่านอีกเหรอ
‎อย่างมาก โดยเฉพาะตอนนี้
‎ทำไมถึงตอนนี้
‎ล่าสุดที่ข้ามาที่นี่ ข้าเป็นแขกผู้มีเกียรติ
‎ทูตจากอาณาจักรข้าเอง
‎คราวนี้ข้ามาโดยไม่ได้รับเชิญ
‎ข้าไร้ซึ่งสัญลักษณ์ประจำตำแหน่ง
‎แต่ท่านก็ยังเป็นดรีมแห่งดิเอนด์เลสนี่ ‎ท่านมีทรายอยู่
‎มีอะไรรึ
‎สควอตเตอร์โบลตหายไปแล้ว
‎เอาละ อย่าเพิ่งแตกตื่น
‎ข้าจะบินขึ้นไปดูว่าเราอยู่ที่ไหน
‎ไม่ๆ ไม่ไปดีกว่า
‎ทางนี้
‎ท่านว่านี่เหมือนทางไปที่วังเหรอ
‎ปีศาจมีแรงจูงใจเป็นร้อย ‎ที่จะทำในสิ่งที่พวกมันทำ
‎ล้วนแต่ชั่วร้ายทั้งนั้น
‎ปีศาจ
‎นี่ไม่ใช่ทางไป
‎ไคคุล
‎ดรีมลอร์ดรึ
‎ท่านจริงๆ ด้วย
‎สวัสดีนาด้า
‎ไคคุล
‎ข้าสวดอ้อนวอนขอให้มีวันนี้
‎นึกแล้วว่าท่านต้องมา
‎เจ็บปวดนักที่ต้องเห็นเจ้าเป็นแบบนี้
‎เช่นนั้นก็ปลดปล่อยข้าสิ ท่าน
‎มีเพียงการให้อภัยของท่าน ‎ที่จะปลดปล่อยข้าได้
‎ท่านไม่รักข้าแล้วหรือ
‎มันผ่านมาหมื่นปีแล้ว นาด้า
‎ใช่ ข้ายังรักเจ้า
‎แต่ข้ายังไม่อภัยให้เจ้า
‎มาเถิด แมทธิว
‎ไคคุล ข้าจะไม่ยอมสิ้นหวัง
‎ข้าจะไม่ยอมสิ้นหวัง
‎ใช่ ผมยอมรับว่าในอดีตผมทำสิ่งที่
‎มัน… กำกวมทางศีลธรรม
‎แต่มันสอนผมถึงธรรมชาติของมนุษย์
‎และความลับของการเข้าใจ ‎และความเห็นใจอย่างแท้จริง
‎อยากรู้ไหมว่ามันคืออะไร
‎อยาก
‎อาจจะฟังดูประหลาดสักหน่อย
‎แต่ความลับของการเห็นใจเพื่อนมนุษย์
‎คือการรู้ว่าพื้นฐานมนุษย์น่ะเห็นแก่ตัว
‎นี่ผมพูดอย่างไม่ตัดสินนะ
‎มนุษย์ถูกสร้างมาแบบนั้น ‎เราถูกสร้างมาให้เห็นแก่ตัว
‎แต่ถ้าเรารู้ว่าจะเจอกับอะไร
‎ถ้าเข้าใจว่ามนุษย์เราคิดยังไง
‎จากความเห็นแก่ตัว ‎ที่อยู่ในยีนมาแต่กำเนิด
‎ชีวิตก็จะดูมีเหตุผลขึ้นมากโขเลย
‎คุณเป็นอะไรไหม
‎โทษที มือถือตกน่ะ
‎คุณพูดอะไรอยู่นะ
‎ผม… พูดว่า
‎การรู้ว่าคนน่ะเห็นแก่ตัว
‎ทำให้เราไม่ถือเรื่องการกระทำ ‎การโกหกของคนอื่น
‎ที่คนเราโกหกก็เพราะเห็นแก่ตัว
‎คนเราโกหกเพราะเป็นมนุษย์
‎คนเราโกหกเพราะกลัว
‎คนจะพูดอะไรก็ได้
‎ทำอะไรก็ได้เพื่อป้องกันไม่ให้ตัวเองเจ็บปวด
‎ฉันคิดแบบนั้นนะ
‎คุณเป็นคนดีมาก โรสแมรี่
‎ฉันไม่รู้ว่าคุณหมายความว่าไง
‎หมายถึงผมมองว่าคนน่ะเห็นแก่ตัวจริงๆ
‎แต่คุณมองว่าพวกเขาแค่กลัว
‎ซึ่งพวกเขาเป็นแบบนั้น เราทุกคนเลย ‎คุณพูดถูกสุดๆ
‎และเป็นคนดี
‎ขอบคุณ
‎เราหยุดเติมน้ำมันก่อนได้ไหม
‎ได้สิ
‎หญิงผู้นั้นน่ะ
‎มีอะไรอยากเล่าให้แมทธิว เพื่อนท่านฟังไหม
‎นางชื่อนาด้า
‎นางเคยเป็นผู้ปกครองเผ่า ‎ที่เรียกตัวเองว่าชนกลุ่มแรก
‎เรารักกันมาก
‎แล้วนางทำอะไรล่ะ ทำไมถึงมาลงเอยที่นี่
‎นางต่อต้านข้า
‎เดี๋ยวนะ ท่านขังนางไว้ที่นี่เหรอ
‎มอร์นิ่งสตาร์ทำให้ข้ารู้ว่า ‎นรกพร้อมรับการมาเยือนของข้า
‎เราหยุดทำไม
‎เรามาถึงแล้ว
‎สวัสดี
‎สวัสดีดรีม
‎ยินดีที่ได้พบเจ้า ลูซิเฟอร์ มอร์นิ่งสตาร์
‎และเจ้าด้วย มาซิคีนแห่งลิลลิม
‎ขอต้อนรับดรีมลอร์ด
‎เจ้าดูดีนะ ดรีม สบายดีไหม
‎ครอบครัวเจ้าล่ะ เดสตินี่ เดธ เดสแปร์ ‎และคนอื่นๆ
‎เจ้าผู้ครองนรกคงรู้ว่าข้าไม่ได้มาเพื่อสังสรรค์
‎งั้นเจ้ามาเพื่อเข้าร่วมกับเราล่ะสิ
‎เพื่อนำอาณาจักรเจ้ามาเป็นพันธมิตรกับเรา
‎เพื่อยอมรับอำนาจปกครองของนรกรึ
‎เจ้าก็รู้ว่าข้ารู้สึกอย่างไรเรื่องนั้น ‎ไลท์บริงเกอร์
‎ความรู้สึกเปลี่ยนได้
‎ยิ่งเมื่อเทพผู้นั้นโดนมนุษย์จับไปจองจำ
‎เราคาดหวังกับเจ้ามากกว่านี้นะ มอร์เฟียส
‎ข้ามาเพราะหมวกของข้าถูกขโมยไป
‎ข้าเชื่อว่าปีศาจตนหนึ่งของเจ้าเอาไป
‎ข้าอยากได้คืน
‎เดี๋ยวนี้
‎ดรีม หากมันง่ายเช่นนั้นก็คงดี
‎แต่มันมีกฎ
‎มีระเบียบที่ต้องทำตาม
‎ปีศาจตนใดที่ได้หมวกเจ้าไป
‎เอ่ยนามมาแล้วเราจะนำมันมาที่นี่
‎ขอสารภาพว่าข้าไม่รู้ชื่อ
‎เช่นนั้นเราจะต้องเรียกมาหมดทุกตน
‎บัดนี้ ดรีมจงไต่สวนได้
‎ปีศาจตนใดเอาหมวกเจ้าไป
‎เราควรจะถามพวกมันทีละตนหรือ…
‎ไม่จำเป็นหรอก
‎เราประหลาดใจที่เจ้าถอดใจง่ายดายนัก ดรีม
‎เรารู้ว่าเจ้าพึ่งพาเครื่องมือของเจ้าแค่ไหน
‎แต่เครื่องมือคือกับดักอันแยบยลที่สุด
‎เราพึ่งพามันมากขึ้นเรื่อยๆ
‎พอมันหายไป เราจึงเปราะบาง
‎อ่อนแอ ไร้เครื่องป้องกัน
‎ก็ไม่ทั้งหมด
‎ข้าได้ทรายข้าคืนแล้ว
‎มันพาข้ามาลงนรกได้
‎และบัดนี้มันนำสิ่งที่เป็นของข้าในนรกมาคืน
‎บอกชื่อเจ้ามา เจ้าปีศาจ
‎ข้าต้องบอกเขาไหม
‎นั่นโครอนซอน ดยุกแห่งนรก
‎โครอนซอน
‎หมวกเป็นของข้า เจ้าต้องคืนมาให้ข้า
‎ไม่ ตอนนี้มันเป็นของข้าแล้ว
‎ข้าแลกหมวก ‎มาจากมนุษย์ผู้หนึ่งด้วยของขี้ปะติ๋ว
‎ถือว่าเป็นการแลกเปลี่ยนอย่างยุติธรรม ‎ข้าไม่ได้ทำผิดกฎใด
‎หากราชาแห่งความฝันต้องการหมวกคืน
‎เจ้าก็ต้องมาสู้กับข้าเพื่อชิงมัน
‎ถ้าเช่นนั้น
‎ข้าขอท้าเจ้า โครอนซอน
‎เจ้ารู้กฎดีอยู่แล้ว ดรีมลอร์ด
‎ถ้าข้าชนะ เจ้าต้องคืนหมวกข้ามา
‎หากเจ้าแพ้
‎เจ้าต้องเป็นทาสข้าในนรกไปชั่วกัปชั่วกัลป์
‎ข้ารับเงื่อนไข
‎เจ้าจะเลือกใครเป็นตัวแทนเจ้าในการสู้
‎ข้าสู้ด้วยตัวเอง
‎โครอนซอน เจ้าจะเลือกใครเป็นตัวแทนเจ้า
‎ข้าเลือกท่าน ฝ่าบาท
‎ขอโทษด้วย ดรีม แต่กฎแห่งนรกระบุว่า ‎ข้าต้องเป็นนักสู้ให้เขา
‎หากเจ้าไม่อยากสู้กับข้า
‎ข้ายอมรับ
‎เริ่มการต่อสู้ได้
‎แป๊บเดียวนะ
‎ไม่เป็นไรหรอก ไม่ต้องรีบนะ
‎ดูท่าฉันต้องไปจ่ายเงินก่อนข้างใน
‎อยากได้อะไรไหม หิวน้ำไหม
‎ไม่ละ ขอบคุณ ผมไม่เอา
‎ไปแป๊บเดียว
‎ที่จริงนะ โรสแมรี่…
‎ได้เครื่องดื่มหน่อยก็ดี ถ้าไม่ว่าอะไรนะ
‎ได้สิ จะเอาอะไร
‎ไม่รู้สิ ผมไม่ได้ออกมาชมโลกภายนอก ‎ตั้ง 30 ปีแล้ว
‎คุณติดคุกอยู่ตั้ง 30 ปีเลยเหรอ
‎เปล่า โรงพยาบาลจิตเวชน่ะ
‎เครื่องดื่มมีให้เลือกจำกัดน่ะ พูดแค่เบาะๆ นะ
‎เชิญก่อนเลย
‎(ที่นี่ห้ามพกพาปืนหรืออาวุธ)
‎เลือกเลย ฉันเลี้ยงเอง
‎แน่ใจนะ
‎แน่
‎ฉันจะเอาบัตรเครดิตไปให้แคชเชียร์
‎ช่วยโทรแจ้งตำรวจให้ฉันที
‎ขอโทษครับ ว่าไงนะ
‎ช่วยโทรแจ้งตำรวจให้ที
‎คนที่มากับฉันเป็นฆาตกรที่หนีมา
‎นี่ล้อเล่นเรอะ
‎ช่วยโทรแจ้งตำรวจที
‎ก็ได้
‎จะโทรเดี๋ยวนี้
‎หวัดดีครับ
‎ผมโทรมาแจ้งเหตุฉุกเฉิน
‎ที่นี่ปั๊มน้ำมันที่ถนนสายเจ็ด
‎ใช่ครับ
‎ครับ ถูกต้องครับ
‎รอไม่ได้ครับ ถ้าคุณจะส่งคนมา…
‎โรสแมรี่ เราต้องไปแล้ว
‎ปล่อยเธอนะ
‎แล้วเราสามคนจะรอตำรวจกันที่นี่
‎พ่อหนุ่ม ขอบอกเลยว่า ‎นายไม่อยากเล็งปืนนั่นมาที่ฉันหรอก
‎คุณครับ ถ้าคุณไม่หยุดอยู่ตรงนั้น ผมจะยิงคุณ
‎ได้โปรดอย่า
‎นายจะทำร้ายตัวเองเปล่าๆ
‎คุณไม่น่าทำแบบนั้น
‎ผมผิดเองที่ไว้ใจคุณ
‎คุณจะทำร้ายฉันไหม
‎คุณจะพาผมไปหาทับทิมของผมไหม
‎งั้นก็ไม่มีเหตุผลที่ผมต้องทำร้ายคุณ
‎จนกว่าจะมี
‎ขอต้อนรับสุภาพสตรีและสุภาพบุรุษ
‎วันนี้เพื่อความเพลิดเพลินและบันเทิงของท่าน
‎การต่อสู้อย่างเป็นทางการ
‎ผู้ท้าชิงคือดรีม
‎ผู้ซึ่งครั้งหนึ่งคือ ‎เจ้าแห่งอาณาจักรหลับใหล
‎สำหรับผู้ถูกท้า ข้าได้เลือกนักสู้ของข้า
‎เจ้าผู้ครองนรก ลูซิเฟอร์ มอร์นิ่งสตาร์
‎เพื่อเป็นตัวแทนข้าในการแข่งขันทักษะ ‎ความมั่นใจและการแปลงร่าง
‎เกมที่เก่าแก่ที่สุด
‎แมทธิว ข้าอยากให้ ‎เจ้ากลับไปดินแดนความฝัน
‎อะไรกัน ไม่
‎มันคือเหตุผลเดียวที่ข้ายอมให้เจ้ามาด้วย
‎เพื่อให้ข้าทิ้งท่านไว้รึ
‎ถ้าข้าไม่อาจกลับไปได้
‎ข้าไม่อยากให้ลูเซียนน์ถูกทิ้งไว้ลำพัง ‎โดยไม่รู้ชะตาของข้า
‎ไม่อีกแล้ว
‎- ทรายจะพาเจ้ากลับไป ‎- ข้าไม่กลับ
‎มอร์เฟียส นี่ข้ามารบกวน ‎การเตรียมตัวก่อนสู้หรืออย่างไร
‎แค่ให้กำลังใจข้างสังเวียนน่ะ ฝ่าบาท
‎เรามาที่นี่เพื่อหมวก ‎และเราจะไม่กลับไป หากไม่ได้หมวก
‎เดี๋ยวก็รู้
‎ในฐานะผู้ถูกท้า
‎ข้าตั้งกฎและจะเป็นผู้เริ่มก่อน
‎ได้
‎เริ่มเลย
‎ข้าคือ…
‎หมาป่าโลกันตร์
‎สะกดรอยล่าเหยื่อ นักล่าแสนอันตราย
‎ข้าคือจอมพราน
‎ควบขี่อาชา ผู้แทงหมาป่า
‎ข้าคืออสรพิษ
‎ขบกัดอาชาด้วยเขี้ยวพิษ
‎ข้าคือนกล่าเหยื่อ
‎ผู้กลืนกินอสรพิษ กางกรงเล็บตะครุบ
‎ข้าคือเชื้อโรคในบาดแผลนักเชือด
‎คร่าชีวิตสัตว์เลือดอุ่น
‎ข้าคือโลก
‎ล่องลอยในอวกาศ หล่อเลี้ยงชีวิต
‎ข้าคือนวดารา
‎ระเบิดหมดสิ้น แผดเผาดาวเคราะห์
‎ข้าคือจักรวาล
‎รวมทุกสิ่งไว้ โอบกอดทุกสรรพชีวิต
‎ข้าคือความตาย
‎อสูรแห่งการพิพากษา
‎ความมืดมิด ณ จุดจบของสรรพสิ่ง
‎เจ้าล่ะจะเป็นอะไร ดรีมลอร์ด
‎ข้า…
‎นายท่าน
‎นี่นายท่าน
‎ยังอยู่ไหม ดรีม
‎ยังอยู่และตาเขาแล้ว ฝ่าบาท
‎ไม่มีตาต่อไปแล้ว
‎อะไรเล่าจะรอดชีวิตจากความตาย
‎นายท่าน ฟังข้านะ ‎ท่านรู้ไหมอะไรที่รอดชีวิตจากความตายได้
‎ท่านไง
‎ความฝันไม่มีวันตาย
‎ถ้าเราเชื่อมั่นในความฝัน
‎ข้าเชื่อว่าดรีมแห่งดิเอนด์เลส ‎จะไม่มีวันทิ้งเรเวนของเขาไว้ที่นี่ลำพัง
‎ในนรกกับลูซิเฟอร์
‎ข้า…
‎คือ…
‎ความหวัง
‎ไลท์บริงเกอร์
‎ตาท่านแล้ว
‎อะไรคือสิ่งที่ทำลายความหวังได้
‎โครอนซอน เอาหมวกให้เขา
‎ไม่
‎ข้าไม่ยอม
‎หมวกเป็นของข้า ได้โปรด
‎ขอบคุณ มาซิคีน
‎ขอบคุณ ไลท์บริงเกอร์
‎เจ้าผู้ครองนรกมีเกียรติยิ่ง
‎ข้าจะไม่มีวันลืม
‎มีเกียรติรึ
‎เจ้าล้อเล่นแน่ๆ
‎มองไปข้างนอกสิ มอร์เฟียส
‎ลอร์ดแห่งนรกนับพันล้านเรียงรายล้อมเจ้าอยู่
‎บอกเราสิ
‎ทำไมเราจึงควรปล่อยให้เจ้าออกไป
‎จะมีหมวกหรือไม่ เจ้าก็ไร้พลังที่นี่
‎จะอย่างไร…
‎ความฝันจะมีพลังอันใดในนรกเล่า
‎ท่านบอกว่าข้าไม่มีพลังที่นี่
‎ท่านอาจจะพูดถูก
‎แต่การจะบอกว่าความฝันไม่มีพลังในนรก…
‎บอกข้าสิ ลูซิเฟอร์ มอร์นิ่งสตาร์
‎นรกจะมีพลังอะไร หากผู้ที่ถูกจองจำ
‎มิอาจฝัน…
‎ถึงสรวงสวรรค์ได้
‎สักวันเถอะ มอร์เฟียส
‎เราจะทำลายเจ้า
‎จนกว่าจะถึงวันนั้น ไลท์บริงเกอร์
‎ท่านว่าลูซิเฟอร์จะตามล่าท่านไหม
‎ทำไมล่ะ
‎เพราะท่านเพิ่งทำให้เจ้าผู้ครองนรก ‎อับอายต่อหน้าเหล่าปีศาจ
‎ใส่หมวกแล้วท่านเห็นอะไรด้วยเหรอ
‎เห็นสิ
‎ข้าเห็นทับทิม
‎มันไม่เหมือนเดิม
‎มีคนดัดแปลงมัน
‎ที่นี่เหรอ
‎ใช่แล้ว ขอบคุณ
‎ทำไมคุณยังไม่ไป
‎ฉันต้องเสียใจเรื่องนี้ทีหลังแน่ แต่…
‎อยากให้ฉันไปส่งที่ไหนไหม
‎อยากให้ผมกลับขึ้นรถนั่นไปเหรอ
‎พูดจริง ไม่โกหกนะ
‎ฉันอยากกลับบ้าน
‎คุณเป็นคนดีนะ โรสแมรี่
‎โชคไม่ดีที่คนดีๆ ‎มักจะเอาชีวิตรอดในโลกนี้ยาก
‎ขอแค่อย่าทำร้ายซูซี่นะ
‎ฉันไม่สนว่าจะเกิดอะไรกับฉัน แต่…
‎นี่
‎เอาไป
‎ใส่ไว้ซะ
‎นับแต่นี้จะไม่มีใครทำร้ายคุณได้
‎แม้กระทั่งผม
‎ไม่จำเป็นต้องกลัวหรือต้องโกหกอีกแล้ว
‎คุณไม่ต้องการมันแล้วหรือ
‎ไม่ ผมมีทับทิมของผมแล้ว
‎นายท่าน นายท่าน
‎ทับทิมทำให้ความฝันเป็นจริง
‎และผมจะใช้มันเพื่อกอบกู้โลก
‎คำบรรยายโดย ศมน จิตติบุญเรือน